ai4bharat/Pralekha huggingface dataset:
संरक्षण मंत्रालय
संरक्षण मंत्री राजनाथ सिंह यांनी डीआरडीओ खरेदी नियमपुस्तिका 2020 प्रकाशित केली
'आत्मनिर्भर भारत' उद्दिष्ट साध्य करण्यासाठी संरक्षण संशोधन आणि विकास संस्थेतील स्टार्ट-अप्स आणि सूक्ष्म ,लघु आणि मध्यम उद्योगांसह  भारतीय उद्योग क्षेत्राच्या अधिकाधिक सहभागाला प्रोत्साहित करण्यासाठी संरक्षण मंत्री राजनाथ सिंह यांनी संरक्षण संशोधन आणि विकास संस्था  खरेदी नियमपुस्तिका 2020  च्या नवीन आवृत्तीचे प्रकाशन केले.
यावेळी बोलताना राजनाथ सिंह म्हणाले, “नवीन डीआरडीओ खरेदी नियमपुस्तिका, प्रक्रियेचे सुलभीकरण करुन स्वदेशी संरक्षण उद्योगाला सेवा पुरवेल आणि रचना आणि विकास कामांमध्ये त्यांचा सहभाग सुनिश्चित करेल. पंतप्रधान नरेंद्र मोदी यांचे 'आत्मनिर्भर भारत'चे स्वप्न साकार करण्यासाठी पीएम -2020 ची मदत होईल.' 'सुधारित पीएम -2020 प्रकाशित करण्यात संरक्षण मंत्रालयाच्या डीआरडीओ आणि वित्त शाखेच्या सर्व अधिकाऱ्यांनी दिलेल्या योगदानाचे त्यांनी कौतुक केले.
पीएम -2020, संशोधन आणि विकास प्रकल्प / कार्यक्रमांची वेगवान अंमलबजावणी सुलभ करेल. सुधारित वैशिष्ट्ये असलेली ही नियमपुस्तिका विविध संशोधन आणि विकास प्रकल्पांमध्ये उद्योगाच्या सहभाग सुलभ करण्यात मदत करेल.
इसारा रक्कम जमा करण्यासाठी निविदा सुरक्षा घोषणा पर्याय, आगाऊ पैसे भरण्यासाठी मर्यादा वाढवणे, एल 1 बाहेर पडल्यास कमी बोलीच्या 2  वर ऑर्डर देणे ही नवीन मॅन्युअलची वैशिष्ट्ये आहेत जी उद्योगाना प्रकल्पांची त्वरित अंमलबजावणी करायला मदत करेल .
पीएम -2020 चे आणखी काही सक्षम उपाय म्हणजे 10 लाख रुपयांपर्यंत बोली सुरक्षा आणि कामगिरी सुरक्षा सूट, कमर्शियल ऑफ-द शेल्फ  वस्तू / सेवांसाठी कोणतीही तडजोड नाही.
सेवा करारासाठी कामगिरीची सुरक्षा एकूण कराराच्या मूल्याऐवजी देयक चक्राशी जोडली गेली आहे. विकास भागीदारांकडून दुकानांची खरेदी करणे, बँकेच्या हमी ऐवजी विमा संरक्षण  च्या माध्यमातून फ्री इश्यू मटेरियलची सुरक्षा , उद्योगाना मदत करण्यासाठी स्वीकारलेले हे इतर सोयीचे उपाय आहेत.
नवीन पीएम -2020 मध्ये, विकास करारासाठी लिक्विडेटेड डॅमेज  दर कमी केला आहे. वेगाने निर्णय घेण्यासाठी वितरण कालावधी  विस्तार प्रक्रिया सुलभ केली आहे. उद्योगाबरोबर वेगवान गुंतवणूकीसाठी बर्याच अंतर्गत प्रक्रिया अधिक सोप्या केल्या आहेत. हे नोंद घेण्यासारखे आहे की डीआरडीओच्या मागील खरेदी नियमावलीत अखेरचे बदल 2016 मध्ये करण्यात आले होते.
यावेळी संरक्षण संशोधन व विकास संस्थेचे सचिव आणि डीआरडीओचे अध्यक्ष डॉ. जी. सतीश रेड्डी, सचिव  गारगी कौल आणि संरक्षण मंत्रालयाचे अन्य वरिष्ठ अधिकारी उपस्थित होते.
M.Iyengar/S.Kane/P.Kor
संरक्षण मंत्रालय
रियर ॲडमिरल संदीप मेहता यांनी फोमा- फ्लॅग ऑफिसर कमांडिंग महाराष्ट्र नेव्हल एरिया  म्हणून कार्यभार स्वीकारला
नवी दिल्ली, 16 डिसेंबर 2021
रियर ॲडमिरल संदीप मेहता, व्हीएसएम, यांनी फ्लॅग ऑफिसर कमांडिंग महाराष्ट्र नेव्हल एरिया म्हणून मुंबई येथे 16 डिसेंबर, 21 रोजी पदभार स्वीकारला. पदभार देणे आणि स्वीकारण्याचा औपचारिक कार्यक्रम आयएनएस कुंजली येथे आयोजित करण्यात आला. या ठिकाणी त्यांना पथसंचलनातून मानवंदना देण्यात आली.
रियर ॲडमिरल मेहता भारतीय नौदलाच्या कार्यकारी शाखेत 1 जानेवारी 1989 ला रुजू झाले. ते राष्ट्रीय संरक्षण प्रबोधिनी, खडकवासलाचे माजी विद्यार्थी आहेत आणि सैन्य युद्ध महाविद्यालय, महूचे स्नातक आहेत. फ्लॅग श्रेणीवर पदोन्नती मिळण्यापूर्वी ते परराष्ट्रविषयक कामगिरीवर संरक्षण आणि नौदल संलग्न म्हणून, भारतीय दूतावास, वॉशिंग्टन डीसी येथे नियुक्तीवर होते.
त्यांचे शिक्षण नॉटीकल विज्ञान आणि रणनीती मोहिमा यात पदव्युत्तर पदवी, संरक्षण आणि सामरिक अभ्यासक्रम यात एम फील आणि व्यवस्थापन अभ्यासक्रमात पदव्युत्तर पदविका असे झाले आहे.
विशिष्ट सेवा पदकाचे मानकरी असलेले ॲडमिरल, यांनी त्यांच्या नौदलातील कारकिर्दीत किनाऱ्यावरील माईनस्वीपर, आयएनएस अल्लेपी, लँडिंग शिप टॅंक, आयएनएस गुलदर आणि गायडेड क्षेपणास्त्र विनाशक आयएनएस दिल्ली यासारख्या अनेक महत्वाच्या पदांवर काम केले आहे. त्यांनी आयएन नौका सुकन्या आणि ज्योतीवर दिशादर्शक अधिकारी म्हणून काम केले आहे. त्यांच्या कारकीर्दीच्या सुरवातीच्या काळात त्यांची नेमणूक आयएनएस रणविजय, शार्दुल, चपळ आणि विभूती या युद्ध नौकांवर होती तसेच कॉर्व्हेट प्रकारच्या आयएनएस कर्क चे कमिशनिंग कार्यकारी अधिकारी म्हणून झाली होती.
फ्लॅग ऑफिसर कमांडिंग महाराष्ट्र नेव्हल एरिया म्हणून नेमणूक होण्यापूर्वी, दक्षिण विभाग नौदल मुख्यालयात कमांड मोहिमा अधिकारी, मुख्य स्टाफ अधिकारी, एनएव्हीसीसी , सह संचालक, संचालक आणि प्रधान संचालक, नौदल मोहिमा संचालनालय, संचालक, नौदल योजना संचालनालय, नौदल मुख्यालय आणि मुख्य स्टाफ अधिकारी , संरक्षण सेवा स्टाफ महाविद्यालय, वेलिंग्टन येथे ते कार्यरत होते.
S.Patil/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
वाणिज्य आणि उदयोग मंत्रालय
सीप्झ सेझ मध्ये विद्युत सुरक्षा आणि कार्यक्षमतेचे लेखा परीक्षण केले जाणार
विद्युत सुरक्षा आणि ऊर्जा कार्यक्षमता सुधारण्यासाठी सीप्झ येथे विद्युत सुरक्षा जागरूकता कार्यशाळेचे आयोजन
मुंबई, 21 मार्च 2022
मुंबईतील सांताक्रूझ इलेक्ट्रॉनिक एक्सपोर्ट प्रोसेसिंग झोन  स्पेशल इकॉनॉमिक झोन  येथे पुढील सहा महिन्यांत विद्युत सुरक्षा आणि कार्यक्षमतेचे लेखा परीक्षण केले जाईल. विद्युत सुरक्षेच्या प्राथमिक उद्दिष्टासह, ऊर्जा ऑडिट केवळ सुरक्षितता उपायांचेच मूल्यांकन करणार नाही तर ऊर्जा कार्यक्षम विजेची उपकरणे कमी करण्यासाठी केलेल्या उपायांचे देखील मूल्यांकन करेल. याबाबतची विनंती सीप्झचे विभागीय विकास आयुक्त श्याम जगन्नाथन यांनी सोमवारी केंद्रीय विद्युत प्राधिकरण  यांना सीप्झ सेझ येथे आयोजित विद्युत सुरक्षा जागरूकता कार्यशाळेच्या निमित्ताने केली.
"आम्ही सेझ मधील प्रत्येकाला केंद्रीय विद्युत प्राधिकरणाने विहित केलेल्या सुरक्षा प्रमाणीकरणाची पुष्टी करण्याची विनंती करतो," असे जगन्नाथन म्हणाले.
भारतात दररोज वीजेशी संबंधित सरासरी 5-6 जीवघेणे अपघात घडतात. त्या तुलनेने, विकसित देशांमध्ये दरवर्षी 1-2 जीवघेणे अपघात घडतात. म्हणून, सुरक्षा अनुपालन आवश्यक आहे,” असे केंद्रीय विद्युत प्राधिकरणाचे प्रादेशिक निरीक्षक कार्यालय  चे संचालक एल.के.एस. राठोड म्हणाले.
दुर्घटनांची संख्या आणि त्यामागील कारणे यावर सीईएचे मुख्य अभियंता रमेश कुमार म्हणाले, “एकूण प्राणघातक आणि गैर-प्राणघातक दुर्घटनांची संख्या 40,000 इतकी खूप जास्त आहे, वार्षिक प्राणघातक अपघात सुमारे 2,000. आहेत. यातील बहुतांश घटना कमी व्होल्टेजच्या विजेच्या संपर्कात आल्याने घडतात. सदोष इन्सुलेशन, विद्युत उपकरणांची कमतरता किंवा अयोग्य अर्थिंग, अनधिकृत काम, खराब वायरिंग, कमी आकाराच्या तारा आणि केबल्स, स्विच बोर्डमधील ओलावा आणि कंडक्टरच्या संपर्कात येणे इत्यादी विविध कारणे आहेत. दुसऱ्या शब्दांत सांगायचे तर , हे सुरक्षा उपायांकडे दुर्लक्ष झाल्यामुळे घडतात.
भारतातील विद्युत अपघातांच्या आकडेवारीनुसार, वर्षानुवर्षे वीजेचा जास्त प्रसार आणि अधिक वापरकर्ते असूनही दुर्घटनांमध्ये सातत्याने घट होत आहे. लोकांमध्ये जागरुकता वाढल्यामुळे ही घट दिसून येत आहे.
सीप्झ सेझ मधील कार्यशाळेत तांत्रिक सत्रांचा समावेश होता , ज्यामध्ये सहभागींना विद्युत सुरक्षा संबंधी खबरदारी आणि आवश्यक पद्धतींबद्दल जागरूक करण्यात आले.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधील पाणीसाठ्यात एक टक्क्याने घट
नवी दिल्ली, 26 ऑक्टोबर 2018
देशातील महत्त्वाच्या 91 धरणातल्या जलसाठ्यांमध्ये 25 ऑक्टोबर 2018 रोजी संपलेल्या सप्ताहामध्ये 112.67 अब्ज घनमीटर पाणी शिल्लक असून, एकूण साठवणूक क्षमतेच्या ते 70 टक्के इतके आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 17.21 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 55 टक्के पाणीसाठा उपलब्ध आहे.
हिमाचल प्रदेश, पंजाब, राजस्थान, उत्तर प्रदेश, उत्तराखंड, मध्य प्रदेश, छत्तीसगढ, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. झारखंड, पश्चिम बंगाल, त्रिपुरा, गुजरात, महाराष्ट्र, आंध्रप्रदेश आणि तेलंगण या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
B.Gokhale/N.Chitale/P.Malandkar
(Visitor Counter : 55
पंतप्रधान कार्यालय
पंतप्रधानांनी मकर संक्रांतीनिमित्त देशवासीयांना दिल्या शुभेच्छा.
पंतप्रधान नरेंद्र मोदी यांनी मकर संक्रांतीच्या निमित्ताने जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"मकर संक्रांतीच्या निमित्ताने जनतेला शुभेच्छा."
इलेक्ट्रॉनिक्स आणि माहिती तंत्रज्ञान मंत्रालय
भारतीय विशिष्ट ओळख प्राधिकरणाने फेब्रुवारीमध्ये 10.97 दशलक्ष आधार मोबाईल क्रमांकाशी जोडली, ही संख्या जानेवारीच्या तुलनेत 93% अधिक
फेब्रुवारी 2023 मध्ये रहिवाशांनी केलेल्या विनंतीनंतर 10.97 दशलक्ष मोबाइल क्रमांक आधारशी जोडण्यात आले, जे मागील महिन्याच्या तुलनेत 93 टक्क्यांनी अधिक आहे.
भारतीय विशिष्ट ओळख प्राधिकरणानुसार, रहिवाशांनी केलेल्या अर्जानंतर 5.67 दशलक्ष मोबाईल क्रमांक जोडले गेले, तर फेब्रुवारीमध्ये या संख्येत लक्षणीय वाढ झाली.
कल्याणकारी सेवांचा लाभ घेताना तसेच अनेक ऐच्छिक सेवा मिळवण्यासाठी उत्तम आणि प्रभावीपणे संवाद साधण्यासाठी भारतीय विशिष्ट ओळख प्राधिकरण रहिवाशांना त्यांचे आधार मोबाइल क्रमांकाशी जोडण्यासाठी प्रोत्साहित करत आहे.
भारतीय विशिष्ट ओळख प्राधिकरणकडून दिले जाणारे नियमित प्रोत्साहन, सुविधा आणि विविध सेवांचा लाभ घेण्यासाठी मोबाईल क्रमांक अपडेट ठेवण्याची रहिवाशांची इच्छा या प्रयत्नांतून दिसून येते. केंद्र आणि राज्य सरकारच्या सामाजिक कल्याणविषयक जवळपास 1700 थेट लाभ हस्तांतरण आणि सुशासन योजना आधारच्या वापरासाठी अधिसूचित करण्यात आल्या आहेत.
भारतात सर्व क्षेत्रांमध्ये आधारचा अवलंब आणि वापर वाढत आहे. केवळ फेब्रुवारी महिन्यातच 226.29 कोटी आधार प्रमाणीकरण व्यवहार पार पडले, जे जानेवारीतील 199.62 कोटी व्यवहारांच्या तुलनेत 13 टक्क्यांहून अधिक आहेत.
आतापर्यंत, फेब्रुवारी 2023 अखेरपर्यंत एकूण 9,255.57 कोटी आधार प्रमाणीकरण व्यवहार पूर्ण झाले आहेत. बहुतांश प्रमाणीकरण व्यवहार क्रमांक फिंगरप्रिंट वापरून केले गेले आहेत, तर अन्य प्रमाणीकरण लोकसांख्यिकीय विवरण आणि ओटीपी द्वारे करण्यात आले आहे.
त्याचप्रमाणे, पारदर्शक आणि सुधारित ग्राहक सेवा प्रदान करून, आणि व्यवसाय सुलभतेत मदत करून आधार ई-केवायसी सेवा बँकिंग आणि बिगर बँकिंग वित्तीय सेवांसाठी उत्कृष्ट भूमिका पार पाडत आहे. फेब्रुवारी महिन्यात 26.79 कोटींहून अधिक ई-केवायसी व्यवहार झाले.
ई-केवायसीचा अवलंब केल्यामुळे वित्तीय संस्था, दूरसंचार सेवा प्रदाते आणि इतर संस्थांचा ग्राहक मिळवण्याचा खर्च कमी झाला आहे. फेब्रुवारी अखेरपर्यंत आधार ई-केवायसी व्यवहारांची एकूण संख्या 1,439.04 कोटींच्या पुढे गेली आहे.
शेवटच्या घटकापर्यंत बँकिंग सेवा पुरवणारे AePS असो, थेट निधी हस्तांतरणासाठी आधार सक्षम डीबीटी असो, ओळख पडताळणी किंवा प्रमाणीकरणसाठी ई-केवायसी असो, पंतप्रधान नरेंद्र मोदी यांच्या डिजिटल इंडियाच्या संकल्पनेला बळ देण्यासाठी आणि नागरिकांचे जीवन सुखकर करण्यात आधार महत्त्वाची भूमिका बजावत आहे.
मागील दशकात, आधार क्रमांक हा भारतातील रहिवाशांच्या ओळखीचा पुरावा म्हणून महत्वपूर्ण ठरला असून अनेक सरकारी योजना आणि सेवांचा लाभ घेण्यासाठी त्याचा वापर केला जात आहे. ज्या रहिवाशांना 10 वर्षांपूर्वी त्यांचे आधार जारी करण्यात आले होते, मात्र त्यानंतर इतक्या वर्षांत कधीही अपडेट केलेले नाही, अशा आधार क्रमांक धारकांना त्यांचे दस्तावेज अद्यतनित करण्यासाठी प्रोत्साहित केले जात आहे.
पंतप्रधान कार्यालय
पंतप्रधान नरेंद्र मोदी आणि इंडोनेशियाचे राष्ट्राध्यक्ष एच. ई. जोको विडोडो यांचे दूरध्वनीद्वारे संभाषण
नवी दिल्ली, 1 ऑक्टोबर 2018
पंतप्रधान नरेंद्र मोदी यांनी इंडोनेशियाचे राष्ट्राध्यक्ष एच .इ जोको विडोडो यांच्याशी दूरध्वनीद्वारे संपर्क साधून संभाषण केले.
पंतप्रधानांनी इंडोनेशियाच्या सुलावेसी येथे अलीकडेच भूकंप आणि त्सुनामीमुळे प्राण गमावलेल्या लोकांना भारताच्या नागरिकांतर्फे आणि स्वतः पंतप्रधानांतर्फे हृदयापासून श्रद्धांजली अर्पण केली.
या नैसर्गिक आपत्तीमुळे निर्माण झालेल्या परिस्तिथीत इंडोनेशियाच्या नागरिकांनी दाखविलेल्या सहनशीलता आणि धैर्याचे पंतप्रधानांनी कौतुक केले .
इंडोनेशियाने आंतरराष्ट्रीय मदतीसाठी केलेल्या मागणीला प्रतिसाद म्हणून पंतप्रधानांनी इंडोनेशियाचे समुद्रीय शेजारी राष्ट्र आणि इंडोनेशियाचे मित्र म्हणून भारताकडून शक्य तितकी मदत देण्याची तयारी दर्शविली. राष्ट्राध्यक्ष विदोडो यांनी सहानुभूती आणि सहकार्यासाठी पंतप्रधानांचे आभार मानले.
दोन्ही नेत्यांनी भारताने केलेल्या मदत सहाय्याची माहिती राजनैतिक आणि अधिकृत माध्यमांद्वारे देण्याला सहमती दर्शविली.
B.Gokhale/P.Malandkar
(Visitor Counter : 40
गृह मंत्रालय
कोविड-19 महामारीमुळे भारतात अडकलेल्या परदेशी नागरिकांचा भारतीय व्हिसा अथवा निवासाचा पूर्वनिश्चित कालावधी 31 ऑगस्ट 2021 पर्यंत वैध आहे असे मानले जाणार
नवी दिल्ली, 4 जून 2021
मार्च 2020 पासून सुरु झालेल्या कोविड-19 महामारीच्या प्रसारामुळे, व्यावसायिक विमानांची सामान्य परिचालन सेवा उपलब्ध नसल्याकारणाने मार्च 2020 पूर्वी वैध भारतीय व्हिसावर भारतात आलेले अनेक परदेशी नागरिक भारतात अडकून पडले आहेत. अशा परदेशी नागरिकांना टाळेबंदीच्या काळात त्यांच्या व्हिसाची मुदत वाढविण्यात येत असलेल्या अडचणी लक्षात घेऊन केंद्रीय गृह व्यवहार मंत्रालयाने 29 जून 2021 रोजी यासंदर्भात एक आदेश जारी केला. या आदेशानुसार, ज्या परदेशी नागरिकांचा भारतीय व्हिसा किंवा भारतातील निवासासाठीचा पूर्वनिश्चित कालावधी 30 जून 2021 नंतर संपत असेल तर तो आंतरराष्ट्रीय विमानसेवेचे परिचालन सुरु झाल्या दिवसानंतर आणखी 30 दिवसांसाठी वैध आहे असे मानण्यात येईल. मात्र, असे परदेशी नागरिक त्यांच्या व्हिसाची मुदत अथवा निवासाचा पूर्वनिश्चित कालावधी मासिक तत्वावर वाढविण्यासाठी अर्ज करीत आहेत.
व्यावसायिक विमानांचे सामान्य परिचालन अजूनही पूर्ववत झालेले नाही हे बघता केंद्रीय गृह व्यवहार मंत्रालयाने ह्या विषयावर पुनर्विचार केला आणि त्यानुसार असा निर्णय घेण्यात आला की भारतात अडकून पडलेल्या परदेशी नागरिकांचा भारतीय व्हिसा किंवा निवासाचा पूर्वनिश्चित कालावधी आता 31 ऑगस्ट 2021 पर्यंत वैध मानण्यात येईल. तसेच सरकारकडून ही मुदतवाढ मोफत केली जाणार असून यासाठी त्या नागरीकांना कोणतेही वाढीव शुल्क किंवा अधिक काळ निवास केल्याबद्दलचा दंड आकारला जाणार नाही. या परदेशी नागरिकांनी व्हिसाच्या मुदतवाढीशी संबंधित परदेशीय नोंदणी कार्यालय अथवा परदेशीय प्रादेशिक नोंदणी कार्यालयात कोणताही अर्ज सादर करण्याची गरज नाही.
या नागरिकांना भारत सोडून जाताना परदेशीय नोंदणी कार्यालय अथवा परदेशीय प्रादेशिक नोंदणी कार्यालयात निर्गमन परवानगीसाठी अर्ज करता येतील आणि कोणतेही वाढीव शुल्क किंवा अधिक काळ निवास केल्याबद्दलचा दंड न आकारता त्यांना ही परवानगी मोफत दिली जाईल.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
प्रजासत्ताक दिन, 2022 निमित्त अग्निशमन सेवा, गृहरक्षक  आणि नागरी संरक्षण  कर्मचाऱ्यांना राष्ट्रपती पदके जाहीर
नवी दिल्ली, 25 जानेवारी 2022
प्रजासत्ताक दिन आणि स्वातंत्र्यदिनी अग्निशमन सेवा, नागरी संरक्षण आणि गृहरक्षक दलाच्या जवानांना शौर्य पदक आणि विशिष्ट सेवांसाठी राष्ट्रपती पदक तसेच शौर्य पदक आणि गुणवंत सेवा पदके प्रदान केली जातात.
2022 च्या प्रजासत्ताक दिनानिमित्त 42 जवानांना अग्निशमन सेवा पदके घोषित करण्यात आली.
यापैकी 1 जवानास राष्ट्रपती अग्निशमन सेवा पदक आणि 2 जवानांना त्यांच्या संबंधित शौर्याबद्दल, शौर्यासाठीचे अग्निशमन सेवा पदक जाहीर करण्यात आले आहे.
विशिष्ट सेवेसाठी राष्ट्रपती अग्निशमन सेवा पदक 9 कर्मचाऱ्यांना आणि 30 कर्मचाऱ्यांना त्यांच्या संबंधित विशिष्ट आणि गुणवत्तापूर्ण उत्कृष्ट सेवांसाठी अग्निशमन सेवा पदक यांची घोषणा करण्यात आली.
याव्यतिरिक्त, 25 कर्मचारी/स्वयंसेवकांना प्रजासत्ताक दिन, 2022 निमित्त गृहरक्षक आणि नागरी संरक्षण पदके देखील जाहीर करण्यात आली आहेत. यापैकी, विशिष्ट सेवेसाठी राष्ट्रपतींचे गृहरक्षक आणि नागरी संरक्षण पदक तसेच गृहरक्षक आणि गुणवत्तापूर्ण सेवेसाठी नागरी संरक्षण पदकांनी अनुक्रमे 2 आणि 23 कर्मचाऱ्यांना घोषित करण्यात आले.
महाराष्ट्रातील पुढील विजेत्यांना पदके जाहीर करण्यात आली आहेत .
महाराष्ट्रातील फायरमन शे.बाळू दामू देशमुख यांना बचावकार्यासाठी मरणोत्तर शौर्यासाठीचे राष्ट्रपती अग्निशमन सेवा पदक जाहीर करण्यात आले.
शे.प्रशांत दादाराम रणपिसे  यांना विशिष्ट सेवेसाठी राष्ट्रपती अग्निशमन सेवा पदक जाहीर करण्यात आले.
गुणवत्तापूर्ण उत्कृष्ट सेवांसाठी अग्निशमन सेवा पदक प्राप्त करणाऱ्यांमधे महाराष्ट्रातील पुढील विजेत्यांचा समावेश आहे :
शे.किरण बालमुकुंद गावडे, मुख्य अग्निशमन अधिकारी
शे.संजय यशवंत मांजरेकर, उपमुख्य अग्निशमन अधिकारी
शे.सुरेश विष्णू पाटील, लिडींग फायरमन
शे.संजय दत्ताराम म्हामुणकर, लिडींग फायरमन
शे. चंद्रकांत नारायण आनंददास, फायरमन
परिशिष्ट
प्रजासत्ताक दिन, 2022 च्या निमित्ताने अग्निशमन सेवा कर्मचाऱ्यांना खालील तपशिलांनुसार अग्निशमन सेवा पदके घोषित करण्यात आली. यादी पाहण्यासाठी इथे क्लिक करा.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पर्यावरण, वन एवं जलवायु परिवर्तन मंत्रालय
केंद्रीय प्रदूषण नियंत्रण मंडळाने यमुना नदीमधील प्रदूषण आणि फेसाळलेल्या पाण्याबाबत व्यक्त केली चिंता
दिल्ली आणि इतर राज्यांना सांडपाण्यावर परिणामकारक उपाय करण्यास सांगितले
नवी दिल्ली, 6 डिसेंबर 2020
सीपीसीबी  यमुना नदीच्या पाण्याच्या गुणवत्तेवर आणि नदीमध्ये सोडल्या जाणाऱ्या पाण्यावर देखरेख ठेवते.
यमुना नदीमध्ये प्रक्रिया न केलेल्या सांडपाण्याचा विसर्ग, वापरात नसलेले सांडपाणी प्रक्रिया प्रकल्प, तसेच यमुना नदीच्या तीरावर असलेल्या कारखान्यांकडून उभारलेले औद्योगिक सांडपाणी प्रक्रिया प्रकल्प  आणि अयोग्य रीतीने कार्यरत औद्योगिक सांडपाणी प्रक्रिया प्रकल्प  यामुळे यमुना नदीच्या पात्रात फेसाळलेले पाणी दिसत असून अमोनियाची पातळी वाढत असल्याचे निरीक्षण पूर्वीच सीपीसीबीने नोंदविले होते.
नुकत्याच झालेल्या 22 नाल्यांच्या निरीक्षणामध्ये 14 नाले  हे उघडे आणि सांडपाणी वाहणारे आढळले. तर, 5 नाले हे 100 टक्के बंद आणि वाहत्या प्रवाहामध्ये कोणताही अडथळा आढळून आला नाही, 2 नाले हे बंद मात्र यमुना नदीमध्ये क्षमतेपेक्षा अधिक पाणी सोडणारे आढळले. एक नाला  यामध्ये कोणताही प्रवाह आढळला नाही. सांडपाणी आणि फॉस्फरस असणारे औद्योगिक सांडपाणी अर्धवट / प्रक्रिया न केलेले असल्यामुळे, बऱ्याचदा ते फेसाळलेले आढळते.
सीपीसीबीने याची दखल घेत एसटीपीद्वारे मानदंडांचे पालन केले पाहिजे आणि त्या नाल्यांमध्ये कोणत्याही प्रकारचे सांडपाणी सोडले जाणार नाही यासाठी वेळोवेळी कृती आराखडा सादर करण्याचे निर्देश दिल्ली जल मंडळाला दिले.
सामायिक औद्योगिक सांडपाणी प्रक्रिया प्रकल्प  आणि औद्योगिक केंद्रांनी पालन न केल्यास दिल्ली प्रदूष्ण नियंत्रण मंडळाने  त्या विरोधात कारवाई करण्याचे आदेश दिले आहेत. अशाच प्रकारच्या समांतर सूचना हरियाणा आणि उत्तर प्रदेश राज्य प्रदूषण नियंत्रण मंडळाने देखील जारी केल्या आहेत.
या मुद्द्यांचे महत्त्व लक्षात घेता 15 डिसेंबर 2020 पर्यंत कारवाईचा अहवाल सादर करण्यासाठी संबंधित संस्थांना आज स्मरणपत्रे देण्यात आली.M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
माहिती आणि प्रसारण मंत्रालय
“अनबॅलन्स्ड”: कोविड-19 संकटात आनंदमय वातावरण तयार करण्यासाठी एका व्यक्तीचा बौद्धिक शोध, 52 व्या इफ्फीमधील नाट्यमयतेने परिपूर्ण चित्रपट
मी सर्वसाधारणपणे नाट्यमय शेवट करण्याचे टाळतो, मात्र “अनबॅलन्स्ड” वेगळा असावा असा निर्णय मी घेतला: दिग्दर्शक जुआन बलदना
पणजी, 23 नोव्हेंबर 2021
“जेव्हा कोट्यवधी लोकांना काहीच पर्याय नाही, अशा परिस्थितीत हे सगळं बदलायला मी एकच करू शकतो आणि ते म्हणजे, मी लिहित असेले पुस्तक.” होय, एका मध्यमवयीन वकिलाची, भयानक महामारीच्या परिस्थितीत, प्रचंड कल्पनाशक्ती वापरून जग बदलण्याची शोध यात्रा हा 52 व्या इफ्फीमधल्या ‘अनबॅलन्स्ड’ या चित्रपटाचा विषय आहे. अर्जेंटिनाचे चित्रपट निर्माते जुआन बलदाना यांनी दिग्दर्शित केलेला चित्रपट रोडोची- ज्याला, सामाजिक कार्यकर्ता आणि फार पूर्वी विस्मरणात गेलेला सैद्धांतिक अर्थशास्त्रज्ञ जर्मन - आर्जेन्टीनियन व्यापारी सिल्वीओ गेसेल विषयी पुस्तक लिहिण्याचे वेड लागले असते- गोष्ट आहे. हा चित्रपट कोविडोत्तर काळावर आधारित मोजक्या इफ्फी चित्रपटांपैकी आहे आणि जागतिक पॅनोरामा विभागात दाखविला जात आहे.
या चित्रपटाच्या प्रेरणेविषयी बोलताना, दिग्दर्शक बलदाना म्हणाले, “मला महामारी पूर्वीचं आणि नंतरचं जग चित्रित करायचं होतं, यातूनच अनबॅलन्स्ड तयार झाला.” आज 23 नोव्हेंबर 2021 रोजी 52 व्या भारतीय आंतरराष्ट्रीय चित्रपट महोत्सवात पत्रकार परिषदेला संबोधित करत होते. चित्रपटाचे निर्माते डिएगो लॉंबर्डी हे देखील पत्रकार परिषदेत सहभागी झाले आणि प्रतिनिधींना आपल्या अनुभवाबद्दल सांगितले.
दिग्दर्शक आणि निर्माते, दोघांनीही, कोविडोत्तर काळात, सरकारने अनेक निर्बंध घातले असताना हा चित्रपट बनवतांना आलेल्या आर्थिक आणि इतर आव्हानांबद्दल माहिती दिली. लॉंबर्डी यांनी आर्थिक मदत मिळवताना आलेल्या अडचणींबद्दल आणि चित्रिकरणा दरम्यान सरकारी व्यवस्था आणि स्थानिक लोकांच्या टोकाच्या विरोधाबद्दल सांगितले.
या चित्रपटाचा आशियातील प्रीमियर काल इफ्फीमध्ये झाला. या चित्रपटात रोडोच्या बौद्धिक आणि अत्यंत यातनाकारक संघर्षाची कहाणी आहे. त्याचे एकच ध्येय आहे आणि ते म्हणजे, सिल्वीओ गेसेल, या महान जर्मन विचारवंतावर, ज्याला नवीन चलन बनवायचे होते, पुस्तक लिहून जगासाठी एक पर्यायी भविष्य निर्माण करणे हे आहे. गेसेलला, असे अनोखे चलन निर्माण करायचे होते, जे ‘बटाट्या प्रमाणे सडेल’ आणि ‘लोखंडाप्रमाणे गंजेल’, साठवणूक केल्यावर त्याची किंमत कमी होईल. असे झाल्यास कुणीही असे पैसे साठवून ठेवणार नाही, ज्यांचा उपयोग फक्त “इन्स्ट्रुमेन्ट ऑफ एक्सचेज” म्हणून असेल, इतर कुठलाही नाही.Jaydevi PS/S.Chitnis/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 193.53 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप न वापरलेल्या 17 कोटी 65 लाखांपेक्षा अधिक मात्रा शिल्लक आणि लसीकरणासाठी उपलब्ध
नवी दिल्ली, 13 मे 2022
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून ,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
17,65,64,740
आतापर्यंत भारत सरकारने राज्य/केंद्रशासित प्रदेशांना लसीच्या 193.53 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या न वापरलेल्या 17.65 कोटींहून अधिक  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
आरोग्य आणि कुटुंब कल्याण मंत्रालय
नोवेल कोरोना विषाणूला  प्रतिबंध घालण्यासाठीच्या सज्जतेचा उच्चस्तरीय मंत्रिगटाकडून आढावा
नवी दिल्ली, 13 फेब्रुवारी 2020
नोवेल कोरोना विषाणूसंदर्भात पंतप्रधानांच्या सूचनेनुसार स्थापन उच्चस्तरीय मंत्रिगटाची आज दुपारी दुसरी बैठक पार पडली. आरोग्य आणि कुटुंब कल्याण मंत्री डॉ. हर्षवर्धन यांच्या अध्यक्षतेखाली ही बैठक झाली. परराष्ट्र व्यवहार मंत्री डॉ. एस. जयशंकर, नागरी हवाई वाहतूक मंत्री हरदीप पुरी, गृहराज्यमंत्री नित्यानंद राय, नौवहन, रसायने आणि खत राज्यमंत्री  मन्सुख मांडवीय आणि आरोग्य व कुटुंब कल्याण राज्यमंत्री अश्विनीकुमार चौबे यावेळी उपस्थित होते.
कोविड-19 च्या सध्याच्या स्थितीबद्दल मंत्रिगटासमोर एक सादरीकरण करण्यात आहे. केरळमधे लागण झालेल्या तिघांच्या सद्य परिस्थितीबाबत यावेळी माहिती देण्यात आली.
आजपर्यंत उपलब्ध माहितीनुसार 2,49,447 प्रवाशांसह 2,315 विमानांची चाचणी करण्यात आली आहे. खबरदारीचा उपाय म्हणून 34 राज्ये/केंद्रशासित प्रदेशातले 15,991 लोक देखरेखीखाली आहेत. 1,671 नमुन्यांची चाचणी करण्यात आली आहे. पुण्यातील राष्ट्रीय विषाणू संस्था निदान समन्वय प्रमुख केंद्र असून, नमूने तपासणीसाठी 14 क्षेत्रीय प्रयोगशाळा सक्रिय करण्यात आल्या आहेत.
एन 95 मास्क आणि वैयक्तिक सुरक्षा साधने पुरेशा प्रमाणात उपलब्ध असल्याची माहिती देखील यावेळी देण्यात आली.
केंद्रीय आरोग्यमंत्री आणि सचिव परिस्थितीचा दैनंदिन आढावा घेत असून 247 नियंत्रण कक्ष  कार्यान्वित करण्यात आला आहे.
S.Pophale/S.Kakade/P.Malandkar
(Visitor Counter : 145
पंतप्रधान कार्यालय
पंतप्रधानांकडून जनतेला ओणमच्या शुभेच्छा
नवी दिल्ली, 8 सप्टेंबर 2022
पंतप्रधान नरेंद्र मोदी यांनी जनतेला विशेषतः केरळ आणि जगभरातील मल्याळी समुदायाला ओणमच्या शुभेच्छा दिल्या आहेत.
“सर्वाना विशेषतः केरळ आणि जगभरातील मल्याळी समुदायाला ओणमच्या शुभेच्छा. हा सण आपल्या जीवनातील निसर्गमातेचे महत्वाचे स्थान आणि कष्टाळू कृषीवलांचे महत्व अधोरेखीत करतो. ओणम आपल्या समाजातील सलोखा अधिक वृद्धिगत करो” असे पंतप्रधानांनी आपल्या ट्वीट संदेशात म्हटले आहे.
N.Chitale /V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(